b'\n_START_ARTICLE_\nPanlapi\n_START_PARAGRAPH_\nSa lingguwistika, ang panlapi ay isang morpema na ikinakabit sa isang salitang-ugat upang makabuo ng isang bagong salita o anyo ng salita.  Sa balarilang Tagalog, bumababatay ang sistema ng pandiwa sa paggamit ng mga panlapi. Nalalaman din sa pamamagitan ng panlapi sa Tagalog ang ginagampanang tuon ng isang pangungusap. Gumagamit ng iba\'t ibang mga panlapi sa pandiwa sa iba\'t ibang ginagampanan nito. _NEWLINE_Maaring ilagay panlapi sa una (unlapi), gitna (gitlapi) o huli (hulapi) ng isang salita. Sa wikang Ingles, halos walang totoong gitlapi at matataguan lamang ito sa iilang kolokyal na pananalita at terminolohiyang teknikal. Karaniwan matatagpuan ang gitlapi sa ibang mga wika tulad ng mga wikang Amerikanong Indiyano, Griyego at Tagalog.\n_START_SECTION_\nUri ng Panlapi\n_START_PARAGRAPH_\nAng mga sumusunod ang mga uri ng panlapi na ginagamit sa wikang Filipino (at Tagalog):\n_START_SECTION_\nParaan ng Paglalapi\n_START_PARAGRAPH_\nIto ay tumutukoy sa paglalagay ng o ng mga panlapi sa salitang-ugat.\n_START_SECTION_\nPanlapi sa Hiram na Salita\n_START_PARAGRAPH_\nSa karaniwang pag-uusap sa Tagalog o Filipino, nalalagyan din ng mga panlapi ang hiram na salita partikular sa wikang Ingles. Isang halimbawa nito ang salitang "nagda-download," ang kasalukuyang pag-download ng file. Sa kasong ito, napapantaling buo ang hiram na salita ngunit may pagkakataon na hindi buo lalo na kung gitlapi tulad ng salitang "finix," o katatapos pa lamang na pagsasayos ng isang bagay. Sa salitang iyon, hindi naging buo ang salitang-ugat na fix.'